Pa in hof oor porno van sy tweelingdogtersArgieffoto ŉ 44-jarige man het Dinsdag in die Port Elizabeth-landdroshof verskyn op aanklag dat hy pornografie versprei het van sy agtjarige tweelingdogters. Die man, van Lorraine in Port Elizabeth, se vrou was ook in die hof. Sy naam kan nie bekend gemaak word nie, om die identiteit van sy kinders te beskerm. Hy staan tereg op drie aanklagte wat verband hou met die vervaardiging, verspreiding en besit van kinderpornografie wat onder ŉ skedule 5-oortreding val. Hy is in November 2016 deur die gesinsgeweld-eenheid in hegtenis geneem. Volgens die klagstaat het hy glo foto’s geneem waarin sy dogters seksueel uitgebuit word en hy het kaal foto’s van hulle aanlyn versprei. Hy staan ook tereg op aanklag van die besit van kinder- en babapornografie op sy skootrekenaar. Hy het geen vorige skuldigbevindings of hangende sake teen hom nie en is tans vry op borgtog van R10 000. Die saak is uitgestel, aangesien die staat vir ŉ rekenaarverslag wag. Hy moet na verwagting op 9 Maart weer in die hof verskyn.